Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Írország „EGF/2012/001 IE/Talk Talk Ireland” referenciaszámú kérelme) /* COM/2012/0423 final */





INDOKOLÁS A költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság között létrejött, 2006. május 17-i intézményközi megállapodás[1] 28. pontja a pénzügyi keret vonatkozó fejezeteinek felső korlátain felül, egy rugalmassági mechanizmus révén, legfeljebb évi 500 millió EUR erejéig lehetővé teszi az Európai Globalizációs Alkalmazkodási Alap (a továbbiakban: EGAA) igénybevételét. Az Alapból nyújtott hozzájárulásokra vonatkozó szabályokat az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendelet[2] tartalmazza. 2012. február 29-én Írország a Talk Talk Broadband Services (Ireland) Limited (a továbbiakban: Talk Talk) vállalatnál és három beszállítójánál történt elbocsátásokat követően „EGF/2010/001 IE/Talk Talk” referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt. A kérelem alapos vizsgálatát követően a Bizottság az 1927/2006/EK rendelet 10. cikke alapján megállapította, hogy a pénzügyi hozzájárulásnak a rendeletben megállapított feltételei teljesülnek. A KÉRELEM ÖSSZEFOGLALÁSA ÉS ELEMZÉS Főbb adatok: || EGAA-referenciaszám || EGF/2012/001 Tagállam || Írország 2. cikk || a) Elsődlegesen érintett vállalat || Talk Talk Broadband Services (Ireland) Limited Beszállítók és az ellátási lánc következő szintjein álló termelők || 3 Referencia-időszak || 2011.9.7. – 2012.1.7. A személyre szabott szolgáltatások kezdetének időpontja || 2011.9.7. A kérelem benyújtásának időpontja || 2012.2.29. A referencia-időszakban elbocsátott munkavállalók száma || 586 A referencia-időszak előtt és után elbocsátott munkavállalók száma || 6 Összes támogatható elbocsátás || 592 Az intézkedés által várhatóan érintett, elbocsátott munkavállalók száma || 432 A személyre szabott szolgáltatásokhoz kapcsolódó kiadások (EUR) || 5 092 765 Az EGAA végrehajtásához kapcsolódó kiadások[3] (EUR) || 300 000 Az EGAA végrehajtásához kapcsolódó kiadások (%) || 5,6 Teljes költségvetés (EUR) || 5 392 765 EGAA-hozzájárulás EUR-ban (50 %) || 2 696 382 1. A kérelmet 2012. február 29-én nyújtották be a Bizottságnak, és 2012. május 15-ig további információkkal egészítették ki. 2. A kérelem az 1927/2006/EK rendelet 2. cikkének a) pontja szerint eleget tesz az EGAA igénybevételéhez szükséges feltételeknek, és benyújtása a rendelet 5. cikkében említett 10 hetes határidőn belül megtörtént. Az elbocsátások és a világkereskedelemben a globalizáció hatására bekövetkezett fő strukturális változások közötti kapcsolat 3. Az elbocsátások és a globalizáció hatására a világkereskedelemben bekövetkező jelentős szerkezeti változások közötti kapcsolat megállapítása érdekében Írország azzal érvel, hogy a Talk Talk egy waterfordi székhelyű ügyfélszolgálati központ, amelyet eredetileg azért hoztak létre, hogy a Talk Talk UK és az AOL UK vállalatok számára szolgáltatásokat nyújtson. A vállalat széles sávú és hangátviteli szolgáltatásokat nyújt a Talk Talk egyesült királysági piacán, valamint az utóbbi időben a televízió számára is, befelé és kifelé irányuló, email és „white mail” szolgáltatások révén. Azt követően, hogy az AOL egyesült királysági ISP részlegét felvásárolták, AOL Broadband márkanéven szélessávú szolgáltatásokat is nyújtottak. A Talk Talk az ír lakossági fogyasztóknak a Talk Talk és az AOL márkanevek alatt nyújtott telekommunikációs szolgáltatásokat, míg az üzleti ügyfelek számára az Opal márkát kínálta. Továbbá az Egyesült Királyságban biztosította a Talk Talk ügyfelei számára a teljes életcikluson átívelő ügyfélkezelést. 4. Mivel a Talk Talk Waterfordban földrajzi közelsége miatt külföldi kliensnek (AOL és Talk Talk UK) nyújthatott megosztott erőforrásokat, így ki tudta használni az elmúlt évtizedben üzleti folyamatok kiszervezéseként (BPO) ismert nemzetközi trendet. Az üzleti folyamatok kiszervezése lényegében azt jelenti, hogy egy vállalat egy harmadik szolgáltató személlyel szerződik konkrét műveletek vagy folyamatok elvégzésére. A megosztott erőforrások terjedésére és helyszíneire jelenleg a következő trendek vannak hatással: · Költségcsökkentés: Az üzleti folyamatok kiszervezésének növekedése a vállalatok költségcsökkentésére és a szolgáltatásnyújtási folyamat javítására vezethető vissza. A BPO szolgáltatási modellre való áttérés lehetővé teszi a vállalatok számára a gyorsabb és hatékonyabb kapacitásnövelést vagy –csökkentést, az üzleti feltételektől függően. Az olyan alacsony költségű helyszíneken, mint India, ahol technológiailag képzett, angolul beszélő munkaerő található, az üzleti folyamatok kiszervezése keretében továbbra is új üzletek jönnek létre. · A technológiai fejlesztések erősen hatottak az iparág fejlődésére, és jelentős szerepet játszanak a telefonos ügyfélszolgálati műveletekben, pl. internetes hangtovábbítás (VoIP), e-mailek, webalapú lekérdezések, automatizált névjegykezelő eszközök, hangfelismerő rendszer, stb. · Távoli szolgáltatások: A globális technológiai infrastruktúra fejlődésével lehetővé vált a távoli gépek üzemeltetése, illetve a távoli ügyfélszolgálat. · Komplexitás: A cégek egyre szélesebb körben szervezik ki az egyre komplexebb üzleti funkciókat, és nagyon sokat fejlődött az eredetileg költségvezérelt, elsősorban a volument hangsúlyozó tranzakciós modell. 5. A Talk Talk rendkívül gyorsan nőtt, részben akvizíció révén, részben szervesen. 2005 és 2011 között a szélessávú szolgáltatásra előfizetők száma nulláról több mint négy millióra emelkedett. Ez a gyors növekedés akkor történt, amikor a vállalat megszerezte a One Tel, az AOL és a Tiscali egyesült királysági internetszolgáltatókat, és ingyenes szélessávú szolgáltatásokat kínált az egyesült királysági piacon. Ezzel a Talk Talk telefonos ügyfélszolgálati központjai egész „birodalmat” alkottak: Írországban, az Egyesült Királyságban, Indiában, a Fülöp-szigeteken és Dél-Afrikában összesen 24 központ működött. Korábban ezek a központok hetente több millió hívást fogadtak. A Talk Talk úgy nézett szembe az új kihívásokkal, hogy racionalizálta IT-rendszereit, tökéletesítette és egyszerűsítette üzleti folyamatait, és a korábbi kilenc vállalatból egy vállalatba, a Talk Talk Group plc-be szervezte márkáit és az ügyfeleknek nyújtott szolgáltatásokat. 6. E változtatásoknak egyik fontos következménye az volt, hogy drámaian csökkent a Talk Talk központokba érkező hívások száma, különösen a waterfordi létesítmény bezárását megelőző öt vagy hat hónapban, a csökkenés 40 %-ot ért el. 7. A Talk Talk telefonos ügyfélszolgálati központjainak számát 24-ről 13-ra csökkentette. A Waterfordban történt elbocsátások a vállalat azon döntésének egyenes következménye, hogy egyesült királysági tevékenységeit, valamint három kiválasztott partnerével folytatott tevékenységeit összevonja. 2011-ben a vállalat három jelentős, nem uniós szolgáltatóval alakított ki stratégiai szövetséget, és ezzel a munka jelentős része áthelyezésre kerül. Ezek a harmadik országbeli szolgáltatók a következők: az indiai Wipro, a fülöp-szigeteki Transcom, és a dél-afrikai CCI. Következésképpen, a vállalat becslései szerint a Talk Talk volumenének mintegy 80 %-át az Unión kívül kezelik. A Talk Talk egy elsősorban kiszervezett telefonszolgáltatás-modell irányába mozdult el, melyben csak egyes speciális tevékenységeket tartottak meg az Egyesült Királyságban, és ennek következtében szűnt meg a teljes waterfordi telep működése. Az elbocsátások számának igazolása és a 2. cikk a) pontjában foglalt kritériumok teljesítése 8. Írország e kérelmet az 1927/2006/EK rendelet 2. cikkének a) pontjában meghatározott beavatkozási kritériumok alapján nyújtotta be, amelyek szerint az alapból akkor lehet támogatást nyújtani, ha egy négyhónapos időszak alatt egy tagállamban működő vállalattól – beleértve annak beszállítóit és az ellátási lánc következő szintjein álló termelőket – legalább 500 munkavállalót elbocsátanak. 9. A kérelem arra hivatkozik, hogy a 2011. szeptember 7. és 2012. január 7. közötti négyhónapos referencia-időszakban 586 főt, a referencia-időszakon kívül – de ugyanannak a csoportos létszám-leépítési eljárásnak a keretében – további 6 főt bocsátottak el a Talk Talk Broadband Services (Írország) Limited vállalattól, és három beszállítójától. A Talk Talk valamennyi elbocsátottját (573) az 1927/2006/EK rendelet 2. cikke második bekezdésének harmadik francia bekezdése alapján vették számításba. A Bizottság megkapta Írországtól a megerősítést, hogy ezek az elbocsátások azóta megtörténtek. A beszállítóktól származó elbocsátásokat (19) az 1927/2006/EK rendelet 2. cikke (2) bekezdésének első francia bekezdése alapján vették számításba. Az elbocsátások előre nem látható jellegének bizonyítása 10. Az ír hatóságok azzal érvelnek, hogy már két korábbi alkalommal történtek elbocsátások (2010. áprilisában, valamint 2011. áprilisában), mindkét alkalommal körülbelül 50 személyt bocsátottak el. Ezekre az elbocsátásokra úgy tekintettek, mint a menedzsmentet érintő, szerkezet-átalakító tevékenységekre, amelyek lehetővé teszik, hogy a waterfordi telepet közvetlenül az egyesült királysági székhelyről működtessék. Ezen túlmenően, jóllehet a waterfordi Talk Talk központba irányuló hívások számának csökkenését 40 %-osra becsülték, semmi sem utalt arra, hogy a vállalat a központ teljes bezárását tervezte, ami 2011 októberében mégis megtörtént, következésképpen megszűnt minden ottani munkahely. Az elbocsátó vállalatok és a támogatásra jogosult munkavállalók meghatározása 11. A kérelem 592 személy elbocsátására vonatkozik, melyből 573 a Talk Talk Broadband Services (Ireland) Limited-nél történt, és további 19 a vállalat három beszállítójánál, az AA Security Services-nél (négy elbocsátás), a Campbells Cateringnél, Aramark cégnév alatt (hét elbocsátás), és a Noonan Services Group Ltd-nél (nyolc elbocsátás). 12. A támogatandó munkavállalók megoszlása a következő: Csoport || Szám || Százalék Férfiak || 237 || 54,86 Nők || 195 || 45,14 EU-állampolgárok || 426 || 98,61 Nem EU-állampolgárok || 6 || 1,39 15 és 24 év közöttiek || 48 || 11,11 25 és 54 év közöttiek || 371 || 85,88 55 és 64 év közöttiek || 12 || 2,78 64 évesnél idősebbek || 1 || 0,23 13. Az elbocsátott munkavállalókra irányuló felmérésből kiderült, hogy 74 %-uk 20 és 35 év közötti, az átlagéletkor 26 év. Az érintett vagy támogatásra jogosult munkavállalók között nincs olyan, aki tartós egészségügyi problémával küzdene vagy fogyatékkal élne. 14. A foglalkozási csoportok szerinti megoszlás a következő: Csoport || Szám || Százalék Értékesítés || 114 || 26,39 Vevőszolgálati szolgáltatások || 173 || 40,05 Technikai ügyfélszolgálat || 96 || 22,22 Információtechnológia || 6 || 1,39 Vendéglátás || 5 || 1,16 Takarítás || 6 || 1,39 Biztonság || 3 || 0,69 Egyéb || 29 || 6,71 15. Az egyéb foglalkozások jellemzően a Talk Talk adminisztratív funkcióival (back office management) voltak kapcsolatban – általános igazgatás, pénzügy, és létesítmények kezelése. 16. Az 1927/2006/EK rendelet 7. cikkének megfelelően Írország megerősíti, hogy az EGAA végrehajtásának különböző szakaszaiban és különösen az EGAA-hoz való hozzáférésben mind jelenleg, mind a jövőben a nők és a férfiak egyenlőségét szem előtt tartó és diszkriminációellenes politikát alkalmaz és fog is alkalmazni. Az érintett terület, valamint az ott működő hatóságok és érdekelt felek bemutatása 17. A Talk Talk létesítmény Waterford City külterületén, Írország NUTS III délkeleti régiójában helyezkedett el. 2011-ben Waterford City 51 203 lakossal az ír állam ötödik legnépesebb városa volt. 18. A régióban jelentős számú ember dolgozik a mezőgazdaságban, a régiós munkaerő mintegy 9,6 %-a, az országos átlag több mint kétszerese, és bármely más régiónál nagyobb számban. Az iparban/gyártásban dolgozók aránya is a nemzeti átlag fölött van. Jóllehet a környező régióban (NUTS III délkelet) emelkedett a szolgáltatásokban foglalkoztatottak száma, az ott dolgozók aránya (37,5 %) alacsonyabb a nemzeti átlagnál (40,5 %). 19. A munkaerőpiacon lévők iskolai végzettségének összehasonlításakor a délkeleti régióban jelentősen alacsonyabb százalékban vannak felsőfokú végzettséggel rendelkezők (34 %) a munkaerőpiacon, mint az országos átlag, mely 40 %. Dél-keleten a nemzeti átlaghoz (19 %) képest magasabb (23 %) azok aránya, akiknek a legmagasabb iskolai végzettsége a középfokú oktatás alsó szintje. Más régiókhoz viszonyítva a délkelet ipari bázisában még nem alakultak ki konkrét területeken olyan erős klaszterek, amelyek a jövőben odavonzanák a beruházásokat. A multinacionális ágazat arányosan kisebb mint más régiókban. Az elmúlt években az egész régiót, és különösen Waterford városát az elbocsátások egész sora sújtotta, többek között 650 főt bocsátottak el a Waterford Crystal létesítményétől, Kilbarryben, és kapcsolódó vállalkozásokból, amelyek egy külön EGAA-kérelem tárgyát képezik (EGF/2009/012 IE/Waterford Crystal). Ezeknek a tömeges elbocsátásoknak súlyos, negatív hatásuk volt az érintett munkavállalókra, Waterford City-re és hátországára, és az egész délkeleti régióra. 20. A nemzeti érdekelt feleken, azaz az illetékes kormányzati szerveken és ügynökségeken kívül a helyi érdekelt felek a Talk Talk Elbocsátott Dolgozók Bizottsága (, Waterford Város Tanácsa (, Waterford Körzet Partnerségi Tanácsa (, Waterford Kereskedelmi Kamara (és olyan helyi szolgáltatók, mint a FÁS / SOLAS, Waterford Skillnet Kamara (, Skillnet Telefonos Ügyfélszolgálati Kezelők Szövetsége ( (országos telefonos ügyfélszolgálati hálózat), Waterford Város és Vidéke Vállalkozási Tanácsa ( és a Waterford Technológiai Intézet (. 21. Az oktatásért és foglalkoztatásügyért felelős szaktárca (Department of Education and Skills) (a fő nemzeti érdekelt fél és irányító hatóság) politikai (miniszteri) és hivatalos szinten is tárgyalásokon vett részt az elbocsátott munkavállalók képviselőivel. Az EGAA-kérelem előkészítésénél kikérték a képviselők véleményét a legmegfelelőbb intézkedések megállapítása érdekében, amelyek segítségével az elbocsátott munkavállalók foglalkoztathatósági esélyei fokozhatók, és az elbocsátás után is kapcsolatban maradhatnak a munkaerőpiaccal. Az érintett felek írásban nyújtották be javaslataikat, és azokat az EGAA-kérelem összeállításánál figyelembe vették. Az elbocsátások várható hatása a helyi, a regionális és az országos foglalkoztatásra 22. Az ország többi részéhez képest a délkeleti régióban az átlagnál folyamatosan magasabb volt a munkanélküliség szintje. Ezen túlmenően a pénzügyi és gazdasági válság következményei aránytalanul erősen éreztették hatásukat. 2007-ről 2011-re a régióban a munkanélküliek aránya 4,9 %-ról 18,2 %-ra ugrott, a 14,3 %-os nemzeti átlaghoz képest. 2011-ben valamennyi régió közül itt volt a legmagasabb a munkanélküliség aránya: 18,2 %. 23. A 2011. szeptembertől 2012. januárig terjedő időszak alatt, amikor a Talk Talk-nál megtörténtek az elbocsátások, Waterford városában a munkanélküli regiszterben a munkanélküliek száma 11 529-ről 12 193-ra (+5,76 %) nőtt, a nemzeti növekedéshez képest (437 441-ről 439 589-re, ami +0,49 %-os növekedést jelent. 24. Tartós növekedési időszakot követően az elmúlt három év során a régióban jelentősen csökkent a foglalkoztatás szintje. 2011 első negyedében csaknem 35 ezerrel kevesebb ember dolgozott a régióban, mint 2008-ban, amikor 223 000 fővel a foglalkoztatás csúcsot ért el. A munkaerő-piaci részvételi arányok 62,7 %-ról (2007) 58,1 %-ra (2011) csökkentek (ez az országos átlag alatt van). 25. Ezen felül, a 2010 negyedik negyedétől 2011 harmadik negyedéig terjedő időszakban, a NACE N „adminisztratív és szolgáltatást támogató tevékenységek” ágazatában (ide tartozik a NACE 82-es „telefonos ügyfélszolgálat” divíziója, ami a Talk Talk tevékenységének felel meg) foglalkoztatottak száma 58 700 főről 65 900 főre emelkedett az egész állam viszonylatában, a délkeleti régió tekintetében viszont 6400 főről 4800 főre csökkent, és ez arra világít rá, hogy az elbocsátott munkavállalók új foglalkoztatási lehetőségeit illetően az ágazatnak korlátoltak a lehetőségei. 26. A Talk Talk-nál történt elbocsátásokból adódó bevételkiesés várhatóan jelentős veszteséget okoz a közvetett foglalkoztatásban, a munkavállalók rendelkezésre álló jövedelmének csökkenése révén, valamint abból adódóan, hogy a Talk Talk kevesebb ír árut és szolgáltatást vásárol, mind helyben, mind regionálisan. A finanszírozásra javasolt, személyre szabott szolgáltatások összehangolt csomagja és annak tételes bontásban meghatározott, becsült költségei, valamint a strukturális alapok által támogatott intézkedésekkel való komplementaritása 27. A főbb intézkedések a következőkben foglalhatók össze: – Tanácsadás és karriertervezés: Az intézkedés keretében nyújtott szolgáltatások között szerepel az egyéni profilalkotás, a szükségletek meghatározása, a tanulmányok értékelése, az önéletrajz elkészítése, karrier-tanácsadás, segítség az álláskeresésben, és az elbocsátott munkavállalóknak nyújtott egyéb kapcsolódó támogatás és tanácsadás. Egy sor szerv segít az elbocsátott munkavállalóknak azzal, hogy ebben a fázisban, és később is, felkínálják nekik szolgáltatásaikat. Ez a folyamat a Talk Talk 2011. szeptemberi bezárásának bejelentését követően hamarosan el is kezdődött, az első FÁS/SOLAS intervenciókon keresztül. Egy karrier- és készségfejlesztésre specializált bizonyítvány bevezetését is tervezik, amellyel az elbocsátott munkavállalókat abban segítik, hogy felmérjék potenciáljukat korábbi tanulmányaik, egyéni fejlődésük és tanulási képességeik alapján, és lehetőséget nyújt releváns és megfelelő tanulási pályák kipróbálására. – Képzési programok: A konzultációk során az elbocsátott munkavállalók széles körű képzési területek iránt mutattak érdeklődést, többek között a számítástechnika, a vállalkozás, a könyvelés, az értékesítés, az irodai készségek, a grafika, a szépségápolás, és a gyermekgondozás iránt. A képzéseket egyrészt egyenesen az állami szolgáltatók biztosítják, másrészt a magánszektorban dolgozó oktatók az EGAA képzési ösztöndíjakon keresztül, amelyek lehetővé teszik, hogy a kérelmezők a FÁS vagy más állami ügynökségeken kívüli, jóváhagyott képzési programokat válasszanak ki. Adott esetben egyes képzési intervenciók részét képezik majd a specializált gyakornoki programok, szakmai gyakorlatok, vállalati betanulás, és a közösség-központú képzési programok. – Továbbképzések és felsőoktatási képzések: A képzések nagy részét a Nemzeti Képesítési Keretrendszerben akkreditálták. Olyan időben és helyszínen lehet kínálni a programokat, amelyek a tanulók körülményeihez leginkább megfelelnek. Ahol lehetséges, további dinamikus, személyre szabott tanfolyamok és programok indítását mérlegelik. Nagy hangsúlyt fog kapni a folyamat elején annak felmérésére, hogy kik érdeklődnek a felsőoktatási képzések iránt, milyen a képzettségük összetétele, mennyire alkalmasak adott tanfolyamokon való részvételre, illetve van-e szükségük felkészítő tanfolyamokra vagy célravezetőbb lenne alternatív lehetőségeket ajánlani a számukra más támogatási területeken. Az EGAA végrehajtási időszak korlátozott időtartama miatt nem nyújtanak EGAA-támogatást olyan tanfolyamokra, amelyek az EGAA végrehajtási időszakát túllépik. Ezért a felsőfokú támogatások azokra a tanfolyamokra korlátozódnak, amelyeket vagy teljesen, vagy szigorúan moduláris alapon, az EGAA végrehajtási időszakán belül be lehet fejezni, és ebben a viszonylatban lehetnek speciális, személyre szabott tanfolyamok is. Az innovatív intézkedésekkel kapcsolatban meg kell jegyezni, hogy a Waterford Technológiai Intézet egy (BSc 7-es szintű) gyorsított természettudományi alapdiploma szak kidolgozását végzi, amely kifejezetten a támogatásra jogosult munkavállalók csoportját célozza meg. Ebben a meglévő modulokon kívül olyan modulok lesznek, amelyek a tudományos és kapcsolódó területeken lévő munkaerőhiányt hivatottak pótolni, és az EGAA végrehajtási időszakán belül befejezhetők. – EGAA képzési ösztöndíj: Ez lehetővé teszi, hogy az elbocsátott munkavállalók magánúton végzett, felsőfokú tanfolyamokon vehessenek részt ott, ahol ezek nem elérhetőek az államilag finanszírozott rendszeren belül, illetve nem egyeztethetők össze az elbocsátott munkavállaló egyedi körülményeivel. Ez a megközelítés már előnyösnek bizonyult korábbi EGAA-programok során Írországban. – Skillnets képzés: A Skillnets egy államilag finanszírozott, vállalkozások által irányított támogató szerv, amely a képzés és továbbképzés támogatását és megkönnyítését célozza meg. A Skillsnet finanszírozza és támogatja a vállalkozás-hálózatokat, hogy a Training Networks Programme keretében képzést nyújtsanak. Ezeket a hálózatokat, melyeket „Skillsnets” néven emlegetnek, maguk a vállalkozások vezetik és irányítják, céljuk konkrét képzési programok kidolgozása, szervezése és megvalósítása, az országos iparágak és szolgáltatási ágazatok széles körében. A Skillnets a korábbi Talk Talk alkalmazottak számára két képzési hálózatán – a CCMA Ireland Skillneten és a Waterford Chamber Skillneten – keresztül biztosít képzést. A felkínált tanfolyamok között szerepel ügyfélszolgálati, szélessávú szolgáltatási ismeretek és a „frontline” technikai segítségnyújtási telefonos ügyfélszolgálatok számára. A karrierváltás iránt érdeklődők számára kínált tanfolyamok között szerepel a Vállalkozói Kreativitás, a Saját Vállalkozás Elindítása, és a Projektmenedzsment. Már most több telefonos ügyfélszolgálati vállalat kínált munkaerő-közvetítést a Skillsnets képzési programcsomag keretében a korábbi Talk Talk alkalmazottaknak, és ez remélhetőleg a közeljövőben állásajánlathoz vezet. – Vállalkozási/önfoglalkoztatási támogatások: A vállalkozásoknak és az önfoglalkoztatóknak nyújtott támogatást a délkeleti régióban a Városi és Megyei Vállalkozási Tanácsokon (City and County Enterprise Boards), vagy más megfelelő szervezeten keresztül biztosítják. Azon elbocsátott munkavállalók számára, akik saját vállalkozásukat készülnek elindítani, a támogatások széles skáláját teszik hozzáférhetővé, többek között bevezető modulokat, műhelytalálkozókat, mentorálást, üzletmenet tervezést és támogatást, amelyek segítséget nyújtanak az önfoglalkoztatásban és az indulási költségek előteremtésében. – Képzési, oktatási és vállalkozási támogatások: Az elbocsátott munkavállalók különféle juttatásokban részesülhetnek a szociális jóléti kifizetések helyett, attól függően, kik biztosítják az oktatási, képzési, vagy vállalkozási rendszereket. – EGAA tanfolyami hozzájárulás: Az EGAA társfinanszírozott támogatás könnyebb hozzáférhetősége érdekében egy korlátozott EGAA tanfolyami hozzájárulást fizetnek az utazás, a napidíj, a tanfolyamon felhasznált anyagok és felszerelések költségeire. Ez a hozzájárulás megkönnyíti az egyén részvételét a megfelelő tanfolyamokon, adott esetben az a célja, hogy több támogatható elbocsátott munkavállaló élhessen az EGAA által társfinanszírozott intézkedésekkel és lehetőségekkel. 28. Az EGAA végrehajtásához kapcsolódó, a kérelemben az 1927/2006/EK rendelet 3. cikke szerint feltüntetett kiadások irányítási és ellenőrzési, valamint tájékoztatási és népszerűsítési tevékenységeket takarnak. A kissé magasabb összeg, az egész 5,6 %-a többek között azt tükrözi, hogy Waterfordban viszonylag hamar létrehozták az EGAA Koordinációs Egységet, amelynek célja az erősen koordinált beavatkozás biztosítása az elbocsátott munkavállalók érdekében. A szaktárca azt javasolja továbbá, hogy a megfelelő érvényességi ellenőrzéseket külső könyvvizsgálók végezzék el. A Waterfordi Megyei Vállalkozási Tanácsnak várhatóan további forrásokra lesz szüksége ahhoz, hogy a vállalkozási és önfoglalkoztatási támogatások iránti kérelmeket kezelni tudja. 29. Az ír hatóságok által ismertetett, személyre szabott szolgáltatások az 1927/2006/EK rendelet 3. cikkében meghatározott támogatható tevékenységek közé sorolható aktív munkaerő-piaci intézkedéseknek minősülnek. Az ír hatóságok e szolgáltatások összköltségét 5 092 765 EUR-ra, az EGAA végrehajtásához kapcsolódó kiadásokat pedig 300 000 EUR-ra (az összköltség 5,6 %-ára) becsülik. Az EGAA-ból igényelt teljes hozzájárulás összege 2 696 382 EUR (az összköltségek 50 %-a). Intézkedések || A támogatásra jogosult munkavállalók becsült száma || Becsült költségek (egy támogatásra jogosult munkavállalóra) (EUR-ban) || Összköltség (EGAA és nemzeti társfinanszírozás) (EUR) Személyre szabott szolgáltatások (az 1927/2006/EK rendelet 3. cikkének első bekezdése) Tanácsadás és karriertervezés || 110 || 487,27 || 53 600 Képzési programok || 134 || 2 745,71 || 367 925 Felsőoktatási képzések || 205 || 7 395,02 || 1 515 980 EGAA képzési ösztöndíjak || 119 || 2 600,84 || 309 500 Skillsnet képzés || 260 || 1 076,92 || 280 000 Vállalkozási/önfoglalkoztatási támogatások || 370 || 2 600,00 || 962 000 Képzési, oktatási és vállalkozási támogatások || 145 || 3 612,14 || 523 760 EGAA tanfolyami hozzájárulás (eseti) || 432 || 2 500,00 || 1 080 000 Összes személyre szabott szolgáltatás részösszege || || 5 092 765 Az EGAA végrehajtásához kapcsolódó kiadások (az 1927/2006/EK rendelet 3. cikkének harmadik bekezdése) Előkészítő tevékenységek || || 10 000 Irányítás || || 250 000 Tájékoztatás és népszerűsítés || || 20 000 Ellenőrzési tevékenységek || || 20 000 Az EGAA végrehajtásához kapcsolódó kiadások részösszege || || 300 000 Becsült költségek összesen || || 5 392 765 EGAA-hozzájárulás (az összköltségek 50 %-a) || || 2 696 382 30. Írország megerősíti, hogy a fent ismertetett intézkedések kiegészítik a alapok által finanszírozott intézkedéseket, és megtette a szükséges intézkedéseket a kettős finanszírozás megelőzésére. Az ír hatóságok az 1083/2006/EK rendelet 27. cikke (5) bekezdésének b) pontjának megfelelően a nemzeti stratégiai referenciakeret alapján létrehozták az ESZA-t, az EHA-t és az EMVA-t magukban foglaló uniós alapok összehangolásának monitoring bizottságát. A Közkiadásokért és a Közigazgatási Reformért Felelős Minisztérium (Department of Public Expenditure and Reform) tölti be a bizottság elnöki tisztségét. A bizottság minden vonatkozó kérdést megvitat, beleértve az operatív programok alapjainak elhatárolását és minden olyan végrehajtási kérdést, amely felmerülhet, továbbá az új programokra vonatkozó minden tervet annak biztosítása érdekében, hogy az alapok ne legyenek átfedésben. Ezen túlmenően az ESZA és az ERFA végrehajtási folyamatának részeként, létrehoztak egy, a Közkiadásokért és a Közigazgatási Reformért Felelős Minisztérium által elnökölt és koordinált csoportot abból a célból, hogy az foglalkozzon minden olyan kérdéssel, amely a 2007–2013 közötti időszakban a strukturális alapok végrehajtásához kapcsolódik. 2010-óta az EGAA-t is bevonták ebbe a folyamatba. Az érintett munkavállalóknak nyújtott, személyre szabott szolgáltatások kezdetének tényleges vagy tervezett időpontja 31. Írország 2011. szeptember 7-én kezdte meg az érintett munkavállalók részére az EGAA általi társfinanszírozásra javasolt, koordinált csomagba foglalt, személyre szabott szolgáltatások nyújtását. Ez az időpont tekintendő tehát az EGAA-ból nyújtandó valamennyi támogatásra való jogosultság kezdetének. A szociális partnerekkel folytatott konzultáció során követett eljárások 32. Mivel a Talk Talk kapcsán nem vettek részt a szakszervezetek, az EGAA irányító hatóság az elbocsátott munkavállalók képviselőivel tárgyalt, mind közvetlenül, mind a helyi érdekelt felek és szolgáltatók egy csoportján keresztül, a Waterfordi Városi Vezetés elnökletével (lásd még a fenti 20. pontot). 33. Az ír hatóságok megerősítették, hogy a nemzeti és uniós jogszabályokban a csoportos létszámleépítések vonatkozásában előírt követelményeknek eleget tettek. Tájékoztatás a nemzeti jog alapján vagy kollektív szerződések értelmében kötelezően végrehajtandó intézkedésekről 34. Az 1927/2006/EK rendelet 6. cikkében foglalt kritériumok tekintetében az ír hatóságok kérelmükben: · megerősítették, hogy az EGAA-ból származó pénzügyi hozzájárulás nem helyettesíti azokat az intézkedéseket, amelyek meghozatala a nemzeti jog vagy kollektív szerződések alapján a vállalatok felelőssége; · bizonyították, hogy az intézkedések az egyes munkavállalóknak nyújtanak segítséget, és nem vállalatok vagy ágazatok szerkezetátalakítására irányulnak; · megerősítették, hogy a fent említett támogatható intézkedésekre más uniós pénzügyi eszközből nem folyósítanak támogatást. Irányítási és ellenőrzési rendszerek 35. Írország értesítette a Bizottságot, hogy a pénzügyi hozzájárulást az oktatásért és foglalkoztatásügyért felelős szaktárca kijelölt tagjai fogják irányítani, akiket az EGAA irányító hatósága nevezett ki. Az irányító hatóság vizsgálja meg és fizeti ki a közreműködő szervezetek által a közkiadásokat kezelő szervek nevében benyújtott EGAA kérelmeket. 36. A közreműködő szervezetek felelősek azért, hogy az irányító hatóságtól igényeljék az EGAA-támogatásokat, és a legtöbb esetben azok kifizetésért is. A közreműködő szervezetek felelősek továbbá annak ellenőrzéséért, hogy a támogatás célja, hatóköre és mértéke megfelel-e az EGAA-kérelem feltételeinek. Ezen felül biztosítják, hogy a kedvezményezett közszervezet állapítja meg az EGAA-val kapcsolatos minden kiadás és kérelem ellenőrzését, megfelelő nyilvántartását és belső ellenőrzési folyamatait, kellően alátámasztva. 37. Az EGAA hitelesítő hatóság felelős az EGAA társfinanszírozott intézkedésekhez kapcsolódó kiadási kimutatás tanúsításáért. Ezzel a hitelesítő hatóság meggyőződik a kiadások pontosságára, törvényességére, támogathatóságára és szabályszerűségére vonatkozó kötelezettségek betartásáról. 38. A másodfokú ellenőrzéseket végző független szervezetek biztosítják, hogy a kedvezményezett közszervezet által a kiadások végső összegére vonatkozó nyilatkozat pontos, és pontos ellenőrzési nyomvonal támasztja alá, és az irányító hatóságnak hivatalos nyilatkozatot tesznek az elszámolható kiadások teljes összegéről. 39. A főtitkár, mint az oktatásért és foglalkoztatásügyért felelős szaktárcának az EGAA-val kapcsolatos számvitelért felelős tisztviselője, az EGAA szolgáltatások és kiadások nyomon követése és igazolása folyamatának minden szintjén egy megfelelő tisztviselőre ruházta át hatáskörét. Ez biztosítja, hogy ezeket a személyeket nem bírálhatják felül a vezetői lánc felső szintjein lévő tisztségviselők, és nem gyakorolhatnak rájuk nyomást. Ez elősegíti ezeknek a személyeknek az egyéni felhatalmazásuk megerősítését, a feladatok és ellenőrzés elkülönítését az EGAA-kérelem végrehajtásának időtartama alatt. Finanszírozás 40. Írország kérelme alapján az összehangolt, személyre szabott szolgáltatási csomaghoz javasolt EGAA-hozzájárulás (beleértve az EGAA végrehajtásához kapcsolódó kiadásokat) 2 696 382 EUR, amely az összköltségek 50 %-át teszi ki. A Bizottság által az alap terhére javasolt forrásallokáció az Írország által rendelkezésre bocsátott információkon alapul. 41. Figyelembe véve az EGAA-ból folyósítható pénzügyi hozzájárulásnak az 1927/2006/EK rendelet 10. cikkének (1) bekezdése szerint meghatározott maximális összegét, továbbá az előirányzatok átcsoportosításához megállapított mozgásteret, a Bizottság azt javasolja, hogy a fent említett teljes összeget folyósítsák az EGAA-ból; az összeg a pénzügyi keret 1a. fejezetében különítendő el. 42. A javasolt pénzügyi hozzájárulás összege lehetővé teszi, hogy – az 1927/2006/EK rendelet 12. cikkének (6) bekezdésében szereplő előírás szerint – az év utolsó négy hónapjában az EGAA-ra elkülönített éves maximális összeg több mint 25 %-a továbbra is rendelkezésre álljon támogatások kifizetésére. 43. Az EGAA-ból történő forrásallokációra tett javaslat révén a Bizottság a 2006. május 17-i intézményközi megállapodás 28. pontjának megfelelően kezdeményezi az egyszerűsített háromoldalú eljárást annak érdekében, hogy az EGAA igénybevételének szükségességét és az igényelt összegeket illetően biztosítsa a költségvetési hatóság két ágának egyetértését. A Bizottság felkéri a költségvetési hatóság két ága közül azt, amelyik a megfelelő politikai szinten előbb jut egyetértésre a forrás igénybevételéről szóló javaslattervezet ügyében, hogy szándékáról értesítse a másik ágat és a Bizottságot. A költségvetési hatóság bármelyik ágának elutasító véleménye esetén hivatalos háromoldalú egyeztetést kell kezdeményezni. 44. A Bizottság a 2012. évi költségvetés kötelezettségvállalási előirányzataiba irányuló külön átcsoportosítási kérelmet nyújt be a 2006. május 17-i intézményközi megállapodás 28. pontjának megfelelően. A kifizetési előirányzatok forrása 45. A kérelemben igényelt 2 696 382 EUR összegre az EGAA költségvetési sorában előirányzott összeg fog fedezetet biztosítani. Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Írország „EGF/2012/001 IE/Talk Talk Ireland” referenciaszámú kérelme) AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra[4] és különösen annak 28. pontjára, tekintettel az európai globalizációs alkalmazkodási alap létrehozásáról szóló, 2006. december 20-i 1927/2006/EK európai parlamenti és tanácsi rendeletre[5] és különösen annak 12. cikke (3) bekezdésére, tekintettel az Európai Bizottság javaslatára[6], mivel: (1) Az Európai Globalizációs Alkalmazkodási Alapot (a továbbiakban: EGAA) azzal a céllal hozták létre, hogy kiegészítő támogatást nyújtson azoknak az elbocsátott munkavállalóknak, akik a globalizáció hatására a világkereskedelemben bekövetkezett fő strukturális változások következtében veszítették el munkájukat, és segítse őket a munkaerőpiacra történő ismételt beilleszkedésben. (2) A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi. (3) Írország a Talk Talk Broadband Services Ltd. (Írország) vállalatnál és három beszállítójánál történt elbocsátásokra tekintettel 2012. február 29-én az EGAA igénybevételére irányuló kérelmet nyújtott be, majd 2012. május 15-ig további információval egészítette ki azt. A kérelem eleget tesz az 1927/2006/EK rendelet 10. cikkében a pénzügyi hozzájárulás meghatározására vonatkozóan megállapított követelményeknek. A Bizottság ezért 2 696 382 EUR rendelkezésre bocsátására tesz javaslatot. (4) Az EGAA-t tehát igénybe kell venni az Írország által benyújtott kérelem alapján történő pénzügyi hozzájárulás folyósítása érdekében, ELFOGADTA EZT A HATÁROZATOT: 1. cikk Az Európai Unió 2012. évi általános költségvetésének keretein belül az Európai Globalizációs Alkalmazkodási Alapból (EGAA) 2 696 382 EUR összeget vesznek igénybe kötelezettségvállalási és kifizetési előirányzatok formájában. 2. cikk Ezt a határozatot az Európai Unió Hivatalos Lapjában kell kihirdetni. Kelt Brüsszelben, -án/-én. Az Európai Parlament részéről a Tanács részéről az elnök az elnök [1] HL C 139., 2006.6.14., 1. o. [2] HL L 406., 2006.12.30., 1. o. [3] Az 1927/2006/EK rendelet 3. cikkének harmadik bekezdése szerint. [4] HL C 139., 2006.6.14., 1. o. [5] HL L 406., 2006.12.30., 1. o. [6] HL C […], […], […]. o.